12

ISIGIDIMI SAMAXOSA, JANUARY 4, 1871.

IZINTO NGEZINTO.

Ubugebenga nobunyangaza.—Ama- xosa amatatu U*-Moganda,* no *Makwiba,* no *Zokombale,* abanjwe afakwa etolongweni yase Bayi, ngokusuka awele U-Sturman kwa umntu omnyama, ampange nempahla. U-Sturman lo yindoda enemfuyo, ebesandukufika E-Somerset nen­qwelo yake. Umsebenzi wake ngowo kuhamba nenqwelo. Ngolwe 17 ku Dec. waye ngakwa Mr. S. White apo kwakuko iqela lenqwelo zikulule. Wati engakumbulele nto wabona selewelwa ngamagezana atile, elinye lamhlaba engalweni ngesitshetshe, amanye ambeta wawapantsi ngenduku. Amkulula ibulukwe yake. Kwakuko iponti zontandatu kuyo. U- Stunnan uti ababanjwa abo ngabo aba bambetayo. I-Mantyi isayi pengulula londawo.

Ukutembeka.—Bate abantwana baka *Moos Swanepoel,* umntu omnyama wase Colesberg, beye kufuna amahashe bacola inxowa yemali, kuko ete sa ecaleni kwayo, kuko kanjalo neqaga lecuba. Bayizise yonke lonto ekaya. Befikile waselezizisa ezonto e-ofisini uyise. Kutandatyuzelwa ukuba lompahla yeka August into epila ngokucolacola inkuni. Kutiwa ke fanel’ ukuba yawa esacolacola. Akakezi kodwa yena U-August e-ofisini ukuza kuti zezake ezonto ; kodwa noko kuyakangelwa ukufika kwake. lyonke lomali iziponti zon­tandatu ezinesheleni ezintatu ezine peni zositoba.

Ingozi Embi E-Bayi. — Umkonjana obulayishe amadoda omane, kuko nga­pandle umqubi womkombe ekutiwa yi *Bismarck* obusiya kule mikombe mikulu ipakati elwandle, wapenulwa liliza. Umqu­bi mkombe, nompeki, nomnye ekutiwa ngu Erank, batshona kwa oko. U-Johnson, enye yalomadoda, asindiswayo yayi seliqawuka. Igqira elalinceda lali ngu Dr. Dunsterville.

Ukubiwa Kwegusha.— U-Mr. *W. Jackson,* omi kufupi ne Hanglip ngase Queenstown, ulahlekelwe ngama 34 egusha, ngolwe 10 ku Dec. Uteke wakupa izicaka zake ukuba ziye kufuna. Zati emva kwexesha elitile zeza nama 30. Kute ke ngolwe 19 ku Dec. amadoda amnyama amabini azisa intloko zezimbini, ati azifumene ngase Maxoseni. Lamadoda uyawazi U-Mr. Jackson lowo. Akukabiko mntu ubanjiweyo ke ngazo, nakuba umkondo kade ulandwa.

Ubusela.—Ihashana lika *Mr. Le Raine* wase Beaufort libiwe ngomgqibelo esitalini. Kute ngomvulo kwabonwa seligaleleka ekaya linomkala. Loti ukuba aliqawulisanga eseleni apo libe liliwisile.

Leponi ke mayibe inengqondo, ukubuya ibuyele kumniniyo.

Owale Ukufungiswa.—Kwi Mantyi yase Colesberg kusand’ukuziswa Umxosa ekutiwa ngu Andrew ngenxa yokubeta umfazi wake, oli laukazi. Elilaukazi belingumfazi wake otshatileyo. Wafika lomfazi kubonakala ukuba ubetyundyutwa ngesabokwe. Wati akufakwa apo kuma amanqina, xa aza kufungiswa akavuma. Akabanga nakunika sizatu kwakutiwa makasinike. Wavuma uku- fungiswa ukuba akalalati izulu kwada kweza kulamazwi ati—“ Tixo ndincede.” Kute kwakufikwa kuwo akavuma ukuwabiza. Wati uyakuxela inyaniso yonke ngapandle kokufunga. Yayekwa ke lonto kwada kwa ngumhla olandelayo. Kumanqina abamnyama kumhla ize ibeko into enje.

Amawele Amatatu. — Kuko umfazi E-Cape Town ozele abantwana abatatu ngolwe 9 December 1870.

IDABI.—Kutiwa iqela lama Mfengu lalisela utywala E-Zeleni, kute nge kwele lama doda atile aselesiwa ezintongeni. Itiwe ntliti kunene enye, yahlala intsuku zambini yaqawuka.

Imfengu Enembulelo.—Kute kuhla- nganisene intloko ze Hospital yase Bayi, wati U-Mr. Wormald kwaba beko, imfengu etile ekutiwa ngu Bolmandowa inika ibaso leponti ezi £5 ukongezelela kwimali exasa londlu. Ngati lomntu wayenzakele waza wasiwa E-Hospitaleni wanqunyulwa umlenze. Wapatwa kakuhle kangaka, ngangokude anikele lemali njengomqondiso wokubulela kwake. Hayi into ifanele ukunconywa ifanele ukuba ngumzekelo kubantu bonke nokuba ngabalipina ibala.

Ihashe elihlatywe Lafa.— Ute unyana ka Mr. Marran ngamso utile equba inkabi esuka emzini wake eyisa esilareni, yati yakudlula amancwaba ase Rini, yakut’ukutukugqiba ukusela, yeguququ, yamkumbula. Imposile yatsho kunene ehasheni lapants’ukufela kwalapo. Lafa kungekabi mzuzu kodwa emva koko.

Isicoto Samatye.— Kute ekumkeni kwelanga lomgqibelo ngo 8 ku December 1870 E-Qonce, kwafika isicoto sama­tye sandulelwe kukududuma nokubaneka. Kunge kuwa izitena pezu kwezindlu. Aye ngalingani ngobukulu lamatye; amanye aye ngangeqanda ledada, amanye engange leranise. Libete elinye kwaqekeka isitena, laqekeka lamaqekaza mane lati lilinye langange qanda lenkuku. Sapule kunene ifesitile, zasinda zona ezezitola kuba zazivaliwe ngokuba yayi ngumgqibelo. Bate abebesadlala I-Kriket, nabebe sadubula itekeni, ukufika kwaso

banyatela ukuya kufuna indawo zokusinda. Lutiwe xwi upahla lwendlu etile obe lulolwentsimbi lwakuposwa mgama. Kodwa site esisipango sahla sadlula. Kuko nabantu abane ngongoma ngokubetwa ngalomatye.

Ezivela Kwele Diamond.—Isicoto Semvula.—Asikuko nokuba leveki iyodwa ngenxa yenqwitela nentshabalalo yempa- hla, nokunqumka kwemisebenzi. Bati abembi ababeko ngelihlobo lidluleyo, akuzange kubeko luqwitela lunjalo. Kwarazuka ozitente zangamajacu. Kwemka nem­pahla zezindlu zemiti, zanyibilika izindlu zezitena ezinga tshiswanga. Ukuba Iwa- luke oluqwitela lwahlala iyure ezimbini nezintatu ngapezu koko Iwahlala ngako, ngekwakumke into yonke, ngapandle kwe zindlu zentsimbi nezemiti, nenqwelo ezinzima. Ute omnye umntu esati ulinga ukusindisa isefu zake, wangena emanzini, akabuye abonwe. Bekungabonwa nto ngapambi kokuqala koluqwitela, kuviwe kupela isandi sokuvutela komoya. Kuwe kunene amatye wavutela umoya, laye liduduma kunene. Ite itente ebisitola sika Bernard Lee yarazuka, zaneta im- fumba ngemfumba zempahla, zite inqwelo ezibe zikufupi kulo Hotele zanduluka nazo, zisiya kungena kumgonxo owawenziwe ngamanzi ezantsi. Kuham- biseke izinto zitshabalala ngokunjalo kwada kwasekutshoneni kwelanga. Zi- sindiswe nzima kanye itente ezisindileyo. Kudlule iyure ngeyure abantu be bambelele ezibondeni nasezi ntsontelweni ze tente, aye amatye eseloko ebabeta ezandleni nase zintloko. Ite indawo eyomileyo yaba yindawo yokusabela abangena- makaya, naba nxweleriweyo. Kungati kekwamana ukufika izipango ezinje, kungaba yinqaba ukumbiwa kwe diamond ; kuba kunzima ukuquba inqwelo emigxobozweni; kuba kusiti umhlaba usambiwe wafunjwa, ufike umlambo ukukulise ube- kise ezantsi kunye ne diamond njalo. Kuyatenjwa ukuba ezizipango zobuya zipele.

Ingoz’embi.—Ute umalusi ka Mr. Daniel Koetser wase Botman ogama lingu Anthony Lombard um Mozambike eku- mkeni komhla ekwelela inyosi eliweni wequzu, kahla, wafunyanwa efile ezantsi apuke intamo. Kwaye kuko umlam­bo obunzulu buma ngamadolo, ufike wanyulwa kuwo lomntu. Kubonakala ukuba wayesalelwa ukuba angakweli, wa- pika, wawa wafa kunga lindelekile.

Obulewe Ngembane.—Ngolwa 28 ku Nov. bekuko E-Victoria West indudumo enkulu nemvula. Kute kumzi ka Wage- naar kuko izandla ezibini U-Mr. A. Meere no Mr. George Devenish, zipezu kwendlu kwabeta umbane, walurazula upahla lwe-